# OSNOVNA ŠKOLA KRALJA ZVONIMIRA

**SOLIN**

## Povjerenstvo za procjenu odnosno testiranje i vrednovanje kandidata za zapošljavanje

KLASA: 112-02/23-01/11

URBROJ :2180-16-01/3-23-7

Solin, 9. 11. 2023. godine

Na temelju članka 107. stavka 9. Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09., 92/10., 105/10., 90/11., 16/12., 86/12., 94/13., 152/14.,7/17., 68/18., 98/19., 64/20. i 151/22.) i članka 16. stavka 1. Pravilnika o postupku zapošljavanja te procjeni i vrednovanju kandidata za zapošljavanje u OŠ kralja Zvonimira, Solin Povjerenstvo za procjenu odnosno testiranje i vrednovanje kandidata za zapošljavanje (u daljnjem tekstu: Povjerenstvo) upućuje

# POZIV NA TESTIRANJE

kandidatima koji ispunjavaju uvjete iz natječaja i koji su pravodobno dostavili svu traženu (potpunu) dokumentaciju uz prijavu na natječaj za radno mjesto učitelja/icu kemije na određeno nepuno radno vrijeme (ukupno 22 sata tjedno), 1 izvršitelja/ica, OŠ kralja Zvonimira, Solin koji je objavljen na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnoj ploči OŠ kralja Zvonimira, Solin dana 27. 10. 2023.

Usmeno testiranje provodi se s kandidatima prijavljenim na natječaj koji ispunjavaju uvjete iz natječaja i koji su pravodobno dostavili svu traženu (potpunu) dokumentaciju uz prijavu na natječaj, a o čemu će, zbog zaštite osobnih podataka, biti obaviješteni elektroničkim putem na e-mail adresu naznačenu u prijavi na natječaj.

*Usmeno testiranie* provest će se iz područja poznavanja i primjene propisa iz djelokruga rada učitelja, i to iz sljedećih pravnih izvora:

1. Zakon o odgoju i obrazovanju u osnovnoj i srednjoj školi (Narodne novine broj 87/08., 86/09., 92/10., 105/10., 90/11., 16/12., 86/12., 94/13., 152/14., 7/17.,68/18., 98/19., 64/20. i 151/22.)

1. Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju (Narodne novine broj 24/2015.)
2. Pravilnik o pedagoškoj dokumentaciji i evidenciji te javnim ispravama u školskim ustanovama (Narodne novine broj 47/17., 41/19., 76/19.)
3. Pravilnik o načinima, postupcima i elementima vrednovanja učenika u školi (Narodne novine broj 112/2010., 82/2019., 43/2020., 100/2021.)
4. Pravilnik o kriterijima za izricanje pedagoških mjera (Narodne novine broj 94/2015., 3/2017.)
5. Odluka o donošenju kurikuluma za nastavni predmet kemije za osnovne škole i gimnazije u Republici Hrvatskoj (Narodne novine broj 10/2019.)

Iz pravnih izvora bit će postavljeno 6 pitanja, a za svako pitanje kandidatu se može dodijeliti od 0 do najviše 5 bodova.

Usmeno testiranje provest će se:

## Dana 15. 11. 2023. godine (srijeda) u OŠ kralja Zvonimira, B. Radića 67

**s početkom u 12:00 .**

Datum održavanja testiranja te obavijest kandidatima koji se pozivaju na testiranje, a ispunjavaju uvjete iz natječaja te koji su pravodobno dostavili svu traženu (potpunu) dokumentaciju uz prijavu na natječaj objavljen je na mrežnoj stranici OŠ kralja Zvonimira, Solin [http://os-kraljazvonimira.skole.hr/,](http://os-kraljazvonimira.skole.hr/) najmanje 5 dana prije dana održavanja provjere.

Mole se kandidati da sa sobom ponesu osobnu iskaznicu ili drugu identifikacijsku ispravu.

Ako kandidat ne pristupi usmenoj provjeri znanja smatrat će se da je povukao prijavu na natječaj.

Kandidati koji postignu najveći broj bodova pozvat će se na intervju s Povjerenstvom (članak

21. Pravilnika o postupku zapošljavanja te procjeni i vrednovanju kandidata za zapošljavanje u OŠ kralja Zvonimira Solin).

Na razgovoru (intervjuu) članovi Povjerenstva vrednuju znanja, sposobnosti, vještine, interese, vještine komuniciranja, profesionalne ciljeve i motivaciju kandidata za rad u Školi te rezultate ostvarene u njihovu dosadašnjem radu.

O rezultatima natječaja kandidati će biti obaviješteni putem mrežnih stranica OŠ kralja Zvonimira, Solin (<http://os-kraljazvonimira.skole.hr/)> u roku od petnaest (15) dana od dana sklapanja ugovora o radu s izabranim kandidatom (članak 27. Pravilnika o postupku zapošljavanja te procjeni i vrednovanju kandidata za zapošljavanje u OŠ kralja Zvonimira, Solin).

Povjerenstvo za procjenu odnosno testiranje i vrednovanje kandidata za zapošljavanje